Ania Sáenz de Buruaga

Ania Sáenz de Buruaga Fernández de Gobeo (Gasteiz, 1988) arabar diseinatzaile eta ilustratzaile feminista da.

 Ibilbidea 
EHUn publizitatea eta harreman publikoak ikasi eta gero, Universitat Oberta de Catalunyan sare sozialetan bereizitu zen. Ilustrazioa eta elkartegintza uztartzen ditu, besteak beste, Setem Hego Haizeako kidea da, kontsumo arduratsua oinarri duen elkartea, Suarte-ko kidea, azoketan parte-hartzen duten artistak biltzen dituen elkartea, baita Euskal Irudigileak elkarteko kidea ere.

Irudien kalitate teknikoari baino haien adierazkortasunari ematen die garrantzia. Ilustratzaile feministatzat hartzen du bere burua eta egiten dituen marrazki digitalen bitartez bere emozioekin harremantzen da, autoezagutza eta norberaren zaintzan oinarrituta. Dioenez, ilustrazioak aukera ematen dio "emozioei buruz hausnartzeko, eta bizi garen gizartearekin harremana nolakoa den ulertzen saiatzeko".

Bere lan gehienak formatu txikikoak badira ere, horma irudiak egin ditu. Adibidez, 2022an Gasteizko Salburua auzoko gizarte-etxean agertu ziren pintaketa matxista batzuk estaltzeko horma-irudia egin zuen Carolina Mattosekin batera. Ondoren, horma-irudia egiteko erabili zuten prozesua kontatzen zuen erakusketa egin zuten, "Erasorik ez erantzunik gabe: coloreando la oscuridad" izenekoa eta Gasteizko Udalaren babesarekin gizarte-etxe desberdinetan egon zen ikusgarri.

Artistak zenbait erakusteta egin ditu, besteak beste, Hala Bedin eta La Casa Amarilla-n (Málaga) non Joseba Sarrionandiaren "Hariak" poema izan zuen inspirazio iturri.

2025eko Gasteizko jaietako kartela diseinatu zuen,  'Guztion jaiak, guztiontzat' mezua,  besarkada bero baten eta bihotzen irudien bitartez, Aniak jaiak ospatzen dituzten pertsona guztiei eman zien protagonismoa. 57 proposamenen artean irabazle atera zen Gasteizko jaietako kartel lehiaketan. Hala ere, kale jendetsuen irudikapenez harago, ilustratzaileak ideia bat nabarmendu nahi izan zuen: aniztasuna.Niretzat pentsaezina da aniztasuna islatzen ez duen kartel bat egitea

 Erreferentziak 

 Kanpo estekak 
"Erasorik ez erantzunik gabe; coloreando la oscuridad"

Kategoria:Gasteiztarrak
Kategoria:Emakume ilustratzaileak
Kategoria:Emakume artistak
Kategoria:Emakume diseinatzaileak
Kategoria:Artista feministak